**דייוויד קלייטון הנרי** (באנגלית: **David Clayton Henrie**; נולד ב-11 ביולי 1989) הוא שחקן ובמאי קולנוע אמריקאי. נודע בשל תפקידו כג'סטין רוסו בסדרת הטלוויזיה "המכשפים מוויברלי פלייס" בערוץ דיסני, וכבנו של טד מוסבי בסדרה "איך פגשתי את אמא".

ביוגרפיה
--------

הנרי נולד בעיר מישן וייחו, במחוז אורנג' שבקליפורניה וגדל בפיניקס, אריזונה. בנם של ג'יימס ווילסון הנרי, סוכן נדל"ן לשעבר, ולינדה (לבית פינוצ'יארו), סוכנת אומנים. להנרי אח צעיר, לורנזו הנרי, גם הוא שחקן. הנרי מתאמן בסקייטבורד וסקי ומנגן בגיטרה, הוא חבר קרוב של טיילור לאוטנר ופטריק שוורצנגר, בנו של ארנולד שוורצנגר.

קריירה
------

בשנת 2003, עת שהיה בן 13, קיבל הנרי את הפריצה הגדולה הראשונה שלו, וקיבל תפקיד קבוע בתור פיטי פיט בקומדיית המצבים "פיטס" ברשת FOX, לצדה של ליזי קפלן ששיחקה את אחותו. בהמשך השנה קיבל הנרי תפקיד מוביל בסרט טלוויזיה של הולמרק "יצרני המפלצות", לצדם של לינדה בלייר וג'ורג' קנדי, והתבקש לשחק בסרט אחר של הולמרק, כדי לשחק תפקיד בסרט "תעלומה של אמהות הוליוודיות". הוא גם כיכב כסקיילר בלאפורד בסיטקום "מת'וד ורד" של רשת FOX. בשנת 2004 ביצע גם הופעת משחק ראשונה בסרט הקולנוע "קיץ באריזונה" בהשתתפותן של מורגן פיירצ'יילד וצ'לסי קיין.

הנרי ביצע הופעות אורח רבות במספר סדרות טלוויזיה כמו "פרובידנס", ללא עקבות", "האוס", "NCIS", ג'ק ובובי", המשפט של איימי", "משפחת מולאט" ו-"פשע מן העבר". לפני תפקידו בסדרה "המכשפים מווברלי פלייס ", היה לו תפקיד חוזר בסדרה "כל כך רייבן", כחברו של קורי, לארי. הופיע גם בסדרת הטלוויזיה הקומית "איך פגשתי את אמא", בתפקיד חוזר של לוק, בנו לעתיד של טד.

בשנת 2007, בגיל 18 נבחר לגלם את התפקיד של ג'סטין רוסו בסדרת הטלוויזיה של ערוץ דיסני "המכשפים מוויברלי פלייס" בתור מכשף צעיר, וכן ב-2009 הופיע בסרט "אבא בצרה". בשנת 2010 ביצע הופעת אורחת בסדרת הרשת "קלה להרכבה" שיצרה ומככבת בה אילנה דאגלס. בשנת 2012 תרם את קולו לסרט האנימציה "הלקחנים – עולמה הסודי של ארייטי", בדמותו של שון.

הנרי ביים גם סרט קצר שכותרתו "בו!" ב-2009 ועוד אחד בשם "תפוס", שעלה לראשונה בקיץ 2014.

בשנת 2013 השתתף בסרט "מגודלים 2" לצד טיילור לאוטנר ואדם סנדלר. בשנת 2014 הנרי שיחק את התפקיד הראשי בסרט הדרמה "1000 עד 1: סיפורו של קורי וייסמן", המגולל את סיפורו האמיתי של שחקן כדורסל צעיר שעבר אירוע מוחי קטסטרופלי בעודו תלמיד קולג', אך באמצעות נחישות ורוח בלתי נדלית, חוזר למגרש בגלל רגע מדהים אחד במשחק האחרון של השנה הסיום שלו. מאוחר יותר באותה שנה התארח בסדרת הטלוויזיה "משחקי מחשבה" ב-ABC, בתור אליוט.

חיים אישיים
-----------

באוקטובר 2016 התארס הנרי למיס דלאוור לשעבר מריה קייהיל. הם נישאו ב-21 באפריל 2017, ובספטמבר 2018 פרסם כי השניים מצפים לילד ראשון. ב-19 במרץ 2019 נולדה בתם, פיה פרנצ'סקה פילומנה הנרי, ונולד להם בן בדצמבר 2020. 

בעבר יצא עם סלינה גומז שותפתו לסדרה "המכשפים מוויברלי פלייס" במשך שנה
הנרי יצא גם עם השחקנית לוסי הייל.

### הסתבכות עם החוק

ב-10 בספטמבר 2018 הנרי נעצר בנמל התעופה הבינלאומי של לוס אנג'לס ונאשם על פי טענות על נשיאת אקדח טעון בשדה התעופה. בהמשך שחרר הצהרה בטוויטר שהוא מתנצל על האירוע, וכי המעשה אינו מכוון והנשק נרכש כחוק. ב־26 בספטמבר 2018 דווח כי הנרי הואשם בשלושה סעיפים "נשיאת נשק טעון, נשיאת נשק מוסתר והחזקת נשק באזור סטרילי בשדה התעופה".

פילמוגרפיה
----------

### קולנוע

| שנה | סרט | תפקיד | הערות |
| --- | --- | --- | --- |
| 2004 | קיץ באריזונה | באד |  |
| 2012 | הלקחנים – עולמה הסודי של ארייטי | שון | דיבוב |
| 2013 | מגודלים 2 | זאק |  |
| 2014 | *1000 to 1: The Cory Weissman Story* | קורי וייסמן |  |
| 2015 | פול בלארט 2: נשאר בווגאס | ליין |  |
| ילד קטן | לונדון באסבי |  |
| וולט לפני מיקי | רודי אייזינג |  |
| 2016 | מתאגרף מקרטון | מתנקש |  |
| *Warrior Road* | טום |  |
| 2020 | *This Is the Year* | סבסטיאן | גם תסריטאי ובמאי |
| 2022 | רייגן | הנשיא רונלד רייגן בצעירותו |  |
| 2023 | *Max & Me* | די.ג'יי | דיבוב |
| TBA | *Boys of Summer* | 

---

 | במאי |

### טלוויזיה

| שנה | סדרה | תפקיד | הערות |
| --- | --- | --- | --- |
| 2002 | פרובידנס | מארק טרידמן | פרק: "Gotcha" |
| ללא עקבות | גייב פרידמן | פרק: "Birthday Boy" |
| 2003 | פיטס | פיטי פיט | תפקיד ראשי; 7 פרקים |
| משפחת מולאט | 

---

 | פרק: "Grudge Match" |
| המשפט של איימי | ג'רמי | פרק: "Sex and the Single Mother" |
| יצרני המפלצות | דני בורק | סרט טלוויזיה של הולמרק |
| 2004 | *The Hollywood Mom's Mystery* | אוליבר פלומבו |
| *The D.A.* | אלכס הנרי | פרק: "The People vs. Patricia Henry" |
| מת'וד ורד | סקיילר בלפורד | תפקיד חוזר; 13 פרקים |
| ג'ק ובובי | סניפלי | פרק: "The Kindness of Strangers" |
| NCIS | ווילי שילדס | פרק: "Terminal Leave" |
| 2007-2004 | כל כך רייבן | לארי | תפקיד חוזר; 12 פרקים |
| 2005 | האוס | טומי | פרק: "Cursed" |
| 2014-2005 | איך פגשתי את אמא | לוק מוסבי | תפקיד חוזר; 65 פרקים |
| 2006 | פשע מן העבר | דייל וילסון | פרק: "Fireflies" |
| 2012-2007 | המכשפים מווייברלי פלייס | ג'סטין רוסו | תפקיד ראשי; (4 עונות); 106 פרקים |
| 2009 | המכשפים על הסיפון עם האנה מונטנה | פרק: "Double Crossed" |
| אבא בצרה | וויז | סרט מקורי של ערוץ דיסני |
| המכשפים מוויברלי פלייס: הסרט | ג'סטין רוסו |
| 2010 | ג'ונאס | עצמו | פרקים: "Boat Trip", "On the Radio" |
| *Easy to Assemble* | איתן | סדרת רשת; פרק: "Flying Solo" |
| 2013 | משפחה בהפרעה | עצמו | פרק: "It Gets Better" |
| 2014 | משחקי מחשבה | אליוט | 2 פרקים |
| 2023 | *Underdeveloped* | טד | תפקיד ראשי; 6 פרקים |

קישורים חיצוניים
----------------

ויקישיתוף מדיה וקבצים בנושא **דייוויד הנרי** בוויקישיתוף
* דייוויד הנרי, ברשת החברתית פייסבוק
* דייוויד הנרי, ברשת החברתית אקס (טוויטר)
* דייוויד הנרי, ברשת החברתית אינסטגרם
* דייוויד הנרי, במסד הנתונים הקולנועיים IMDb (באנגלית)
* דייוויד הנרי, באתר AllMovie (באנגלית)
* דייוויד הנרי, באתר Rotten Tomatoes (באנגלית)
* דייוויד הנרי, במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX4874872
* BnF: cb16249684v (data)
* ISNI: 0000 0001 0804 1526
* LCCN: no2012069951
* VIAF: 102365596
* WorldCat: lccn-no2012069951

 |